القراية عادة كويسة، بس المشكلة إن في حاجات كتير قوي للقراية دلوقتي، ووقت قليل عشان نقرا كل كلمة. في ميات المهارات اللي ممكن تساعدك تقرا أكتر في وقت أقل. دول مهارتين شايف إنهم كويسين قوي.

المعاينة -- لو النص طويل وصعب. المعاينة مفيدة جداً عشان تاخد فكرة عامة عن القراية الصعبة زي المقالات الطويلة في المجلات والتقارير العلمية.

طريقة المعاينة كالآتي:
*إقرا أول فقرتين وآخر فقرتين بعناية.
*بعدين إقرا أول جملة بس من باقي الفقرات.

المعاينة مش بتديك كل التفاصيل. بتقولك متضيعش وقت في حاجات مش عايز أو محتاج تقراها.

التصفح السريع -- لو النص قصير وبسيط. التصفح السريع طريقة كويسة عشان تاخد فكرة عامة عن القراية الخفيفة، زي المجلات الشعبية أو صفحة الرياضة في جريدتك اليومية.

طريقة التصفح السريع كالآتي:
*خلي عينيك تتحرك بسرعة. إمسح بيهم كل سطر.
*إلتقط بس كام كلمة مهمة في كل سطر.

كل واحد بيتصفح بطريقة مختلفة. إنت وأنا ممكن منلتقطش نفس الكلمات لما نتصفح نفس النص، بس يمكن نوصل لنفس الفكرة العامة عن الموضوع.
إيه اللي المفروض نعمله لما نقرا تقرير علمي؟
نقرا أول فقرتين وآخر فقرتين بعناية. نقضي وقت كتير في قراية التفاصيل. نقرا أول وآخر جملة من كل فقرة. نلتقط بس كام كلمة مهمة في كل سطر.